Amalienborg Plads

Amalienborg Plads er et maleri af Vilhelm Hammershøi. Det er dateret 1896, er udstillet på Statens Museum for Kunst og er det mest monumentale af Hammershøis arkitekturmalerier.

Disse arkitekturbilleder kendetegnes ofte som menneskeforladte, ligesom dette. Fra 2. sal i Levetzaus Palæ, har Hammershøi malet udsigten mod Jacques-François-Joseph Salys rytterstatue af Frederik 5. og Schacks Palæ. Maleriet har et tåget og sløret skær. Den effektfulde lyssætning med kraftig belysning af soklen og rytteren fremhæver monumentet, så det ikke forsvinder i arkitekturens detaljerige facade.

"I sin elegance og tilsyneladende forladthed rummer Hammmerhøis Amalienborg Plads nationens historie, dens kulturelle aspirationer, dens nedtur og dens genopbygning." Det er ikke det moderne storbyliv og de nye bygninger Hammershøi maler, men derimod det gamle 1700-tallets klassiske København med dens monumentale palæarkitektur. Det er en død plads, der alene henviser til fortiden og de døde helte; bygmesteren Nicolai Eigtved (1701-1754) og billedhuggeren Saly. Med maleriet indførte Hammerhøi igen det arkitektoniske motiv, som dyrkedes i den danske guldalder.

Blandt Hammershøikendere er der langt fra enighed i fortolkningen af hans værker. Dog kan der oftest enes om, at værkerne foruden den særlige Hammerhøiske æstetiske sensibilitet også indeholder noget andet i de stille stuer og affolkede pladser. Om dette andet så er melankoli, uhygge, tomhed, fremmedgjorthed, blokering eller andre følelser, der forholder sig til de eksistentielle udfordringer på tærsklen til det moderne liv - det står hen i det uvisse.

Litteratur 
Litteraturlisten er fra Statens Museum for Kunst
 Alfred Bramsen & S.Michaëlis : Vilhelm Hammershøi : København 1918 :Værkfortegnelse nr. 153.
 Poul Vad : Hammershøi : [København] 1988 :s. 148-50, 355.
 Poul Vad : Hammershøi : København 1988 :afb. p. 148, omtalt pp. 149-150
 Neil Kent : The soul of the North : London 2001 :afb. p. 270 fig. 200 (s/h), omt. p. 270
 Verden set på ny : København 2002 :omt. p. 82
 Bente Scavenius : Hammershøis København : København 2003 :afb. p. 60 og omt. p. 59
 Hans Edvard Nørregård-Nielsen : Dansk kunst : København 2003 :afb. 390
 SMK highlights : København 2005 :omt.og afb. p. 115
 Patricia G. Berman : In another light : New York 2007 :afb. p. 14 og omt. p.15: "The rigorously tight and neutralized palette and the lack of anecdotal incident, in fact, marked this as an eccentric view of the city, and one that intentionally supresses any references to modernity. In fact the muted light and tskewed perspetive obviate any historicist display, making this a view detached from both past and present." Endvidere om Eigveds Amalienborg p. 15f og Moltkes bestilling af statuen af Frederik V hos Saly.
 Patricia G. Berman : Nyt lys over 1800-tallets danske maleri : [København] 2007 :afb.. p. 14, omt. p. 15 -16 og 18. "Det er et af kunstnerens mange isolationistiske og uudgrundelige malerier af Danmarks officielle arkitektur, og med sin(e) omkring 1,7 kvadratmeter er det et af hans største. Kunstneren havde foretaget en grundig undersøgelse af lokaliteten og havde sikret sig tilladelse til at gengive den fra anden sal i Levetzaus Palæ..."
 Rodolphe Rapetti : De Van Gogh à Kandinsky : Bruxelles 2012 :fig. 87, ill. p. 121, omt. p. 122
 Nordic art : München 2012 :Afb. p. 210 (fig. 1). Omt. p. 210.
 Annette Weisner : Grossstadtbild und nordische Moderne : Kiel 2012 :afb. p. 184 (abb. 44), omt. p. 184ff
 Timo Valjakka, Susanna Luojus : Vilhelm Hammershøi : Helsinki 2015 :afb. p. 38, 122, omt p. 39

Noter

Eksterne henvisninger 
 Vilhelm Hammershøi: Amalienborg Plads - Statens Museum for Kunst 

Malerier fra 1896
Malerier af Vilhelm Hammershøi
Malerier fra Statens Museum for Kunst